
Unha das primeiras observacións realizadas polos científicos cos microscopios foi a dunha gota de auga. Imos analizar que podían ver dependendo das condicións do cultivo.

[](https://upload.wikimedia.org/wikipedia/commons/thumb/d/de/Leeuwenhoek_Microscope.png/360px-Leeuwenhoek_Microscope.png)

Jeroen Rouwkema, [Replica of microscope by Leeuwenhoek](https://commons.wikimedia.org/wiki/File:Leeuwenhoek_Microscope.png), [CC-BY-SA 3.0](http://creativecommons.org/licenses/by-sa/3.0)

1. Analizamos os recursos dos que dispoñemos e o problema.

Temos microscopios nos institutos polo que debemos preocuparnos polas condicións de cultivo: temperatura, humidade...

1. Buscamos información.

As variables máis sinxelas de controlar son a salinidade da auga e a temperatura polo que debemos buscar información para saber como inflúen no crecemento de organismos.

1. Propoñemos unha hipótese de traballo.

O tipo de organismos que medra en cada medio será distinto xa que cada organismo ten o seu biotopo.

1. Realizamos un deseño de investigación. (os nutrientes e a luz deben ser iguais en todas as mostras)

Colleremos mostras de:

1. Auga salgada e deixaremos un tempo a mostra a temperatura ambiente.
2. Auga salgada e deixaremos un tempo a mostra nunha neveira.
3. Auga salgada e a mesturaremos con auga doce. Deixaremos un tempo a mostra a temperatura ambiente.
4. Auga salgada e a mesturaremos con auga doce. Deixaremos un tempo a mostra na neveira.
5. Auga doce e deixaremos un tempo a mostra a temperatura ambiente.
6. Auga doce e deixaremos un tempo a mostra nunha neveira.
7. Auga doce e a mesturaremos con auga salgada. Deixaremos un tempo a mostra a temperatura ambiente.
8. Auga doce e a mesturaremos con auga salgada. Deixaremos un tempo a mostra na neveira.
9. Resultados da nosa investigación.

Analizaremos os datos mirando todas as mostras ao microscopio e comparando os resultados para confirmar ou non a nosa hipótese de traballo.

1. Redactamos un artigo co traballo realizado. (tes máis información no apartado do método experimental)
2. Expoñemos en clase o traballo de investigación.

Este deseño do proxecto de investigación non é máis que unha proposta.

Na túa man está modificalo para facelo o teu proxecto.