
***“Houbo unha sacudida e o barco comezou a moverse. Sentín o siseo das caldeiras de vapor que a goleta empregaba para saír do porto e chegar a mar aberto onde o vento permitiría navegar a vela. Sentín ou imaxinei, porque o lugar onde me agochaba non deixaba ver nada do que sucedía no exterior e, a duras penas, respirar. Era este escondedoiro un gran caixón destinado ás mantas, na parte inferior do camarote de Andrés, o meu irmán; Andrés debía compartilo con Claudio Fernández, o outro zoólogo da Expedición, especialista en invertebrados, pero Claudio, debido a unhas inoportunas febres terzás, non comparecera á mañá no peirao de Cádiz, e foi esa ausencia providencial a que me fixo concibir a idea de esconderme no camarote, de converterme no oitavo integrante da Expedición Científica do Pacífico...” A expedición do Pacífico*** de Marilar Aleixandre.



1. Le o texto atentamente.
2. Busca e incorpora ao teu glosario as palabras que non entendas.
3. Resume o texto nun máximo de tres liñas.
4. Que son as febres terzás das que fala o texto? Debuxa o organismo que as produce. É un animal, unha planta...? Por que non é unha bacteria? Como se transmite?
5. Observa o mapa e responde ás seguintes preguntas. Cantas persoas morreron desa enfermidade en España no 2006? En que continente son máis numerosas as mortes? Investiga as causas da distribución desa enfermidade.

[](http://www.gapminder.org/tools/map#_state_marker_size_which=malaria%2F_number%2F_of%2F_cases%2F_reported;;&time_value=2006&start=1990&end=2006)

[Gapminder](http://www.gapminder.org/tools/map#_state_marker_size_which=malaria%2F_number%2F_of%2F_cases%2F_reported;;&time_value=2006&start=1990&end=2006), [CC-BY](http://www.gapminder.org/free-material/)

1. Pincha sobre o mapa e anota os países con máis mortes no ano 2006.
2. Esta enfermidade forma parte das coñecidas como enfermidades esquecidas. Lede o artigo enlazado [aquí](http://www.huffingtonpost.es/jose-antonio-bastos/las-enfermedades-olvidada_b_4212556.html) e discutide as causas e solucións deste problema.
3. A partir fundamentalmente do século XVI, sucédense unha serie de viaxes transoceánicos nos que se mesturan os obxectivos políticos e científicos; son as expedicións científicas das que fala o noso texto. Viaxes de descubrimento e [aventura](https://www.youtube.com/watch?v=1lCY_I-0ZCo) sobre as que hoxe imos investigar. Escollede a vosa e analizade: o percorrido, duración, obxectivos, e logros.

* Real Expedición Española da Vacina.

[](https://www.youtube.com/watch?v=JwG68_SS8nA)

[Titanic Misterio resuelto](https://www.youtube.com/watch?v=JwG68_SS8nA), [CC-BY](https://www.youtube.com/attribution?v=JwG68_SS8nA)

* Expedición do HMS Endeavour.
* Expedición da Boudeuse e L'Étoile.
* Resolution Adventure
* Expedición do Albatross
* Expedición antártica belga
* DSV Alvin
* Expedición Malaspina 2010-2011

Pero antes de empezar o traballo practiquemos a busca de información na internet.

Imos facer un concurso de velocidade, a ver quen é o primeiro que atopa a seguinte información: (antes de empezar dedicade un segundo a pensar como se busca información de forma rápida e segura. [Enlace](http://www.educarchile.cl/ech/pro/app/detalle?id=195962))

* Busca unha imaxe dunha explotación de acuicultura en Galicia baixo licenza CC-BY-SA (Aquí tes información sobre licenzas e como buscar a licenza que queres. Lembra que rematarás máis rápido si sabes como buscar. [Enlace](http://www.omicrono.com/2011/08/los-mejores-buscadores-de-imagenes-con-licencia-creative-commons/))
* Durante a segunda metade do século VII, e durante o reinado dun rei visigodo, publícase o primeiro documento sobre acuicultura en España. Como se chama ese documento?
* Cal foi o principal produtor mundial de produtos de acuicultura no ano 2010?

Chega o momento de demostrar as túas habilidades. Deseña outras tres preguntas para que os teus compañeiros busquen na Internet.

Non llo poñas fácil pero tampouco imposible!