As escamas dos peixes proporcionan importante información sobre eles. Hai moitos tipos de escamas visibles todas elas ao microscopio.



1. Analizamos os recursos dos que dispoñemos e o problema.

Necesitaremos acceso a un microscopio e a distintos tipos de peixes.

1. Buscamos información.

Que sabemos das escamas? Podemos saber a idade dun peixe polas escamas? E o tipo de peixe?

1. Propoñemos unha hipótese de traballo.

A nosa hipótese de traballo é que existe relación entre o tipo de escama dun peixe e a forma da aleta caudal.

1. Realizamos un deseño de investigación.

Imos ao mercado, ou a lonxa, e obtemos mostras de peixes con distintas aletas caudais. De cada peixe interésanos obter un debuxo (ou unha foto) no que se observe a aleta caudal e unha mostra das escamas. Para que o estudo teña algún valor debemos estudar o máximo de especies diferentes que podamos.

1. Resultados da nosa investigación. Cantas escamas diferentes atopamos? Debuxos de peixes e escamas. Existe relación entre o tipo de peixe e as escamas que posúen?
2. Redactamos un artigo co traballo realizado. (tes máis información no apartado do método experimental)
3. Expoñemos en clase o traballo de investigación.

Este deseño do proxecto de investigación non é máis que unha proposta.

Na túa man está modificalo para facelo o teu proxecto.