O etiquetado do peixe nas tendas é fundamental para facer unha pesca e un consumo responsable. Este etiquetado ten que cumprir unhas [regras obrigatorias](https://www.youtube.com/watch?v=zgIb6hvWkac).



1. Analizamos os recursos dos que dispoñemos e o problema.

Necesitaremos acceso a varias peixerías.

1. Buscamos información.

Temos que ter claro as normas de etiquetado (aparecen claramente no vídeo enlazado arriba)

1. Propoñemos unha hipótese de traballo.

A nosa hipótese de traballo é que se realiza un etiquetado correcto en todos os casos.

1. Realizamos un deseño de investigación.

Imos ao mercado e a peixerías situadas fóra del e estudamos o etiquetado nun mínimo de catro delas. Analizaremos o etiquetado un mínimo de catro días diferentes e non consecutivos. Sempre analizaremos as mesmas tendas e os mesmos peixes en todas as tendas.

1. Resultados da nosa investigación. Sempre é correcto o etiquetado? Sempre é incorrecto no mesmo tipo de peixe? É máis ou menos correcto no mercado que no resto de tendas?
2. Redactamos un artigo co traballo realizado. (tes máis información no apartado do método experimental)
3. Expoñemos en clase o traballo de investigación.

Este deseño do proxecto de investigación non é máis que unha proposta.

Na túa man está modificalo para facelo o teu proxecto.