As [mareas vermellas](https://gl.wikipedia.org/wiki/Marea_vermella) son episodios espectaculares nos que o mar se tingue desa cor. Na costa coñécense co nome de purgas de mar e están causadas polo crecemento elevado dalgúns tipos de fitoplancto. Aínda que non son sempre tóxicas, as mareas vermellas poden ir relacionadas coa existencia de toxinas que obrigan a pechar a produción de distintos tipos de moluscos.



[Domino público](https://commons.wikimedia.org/wiki/File:La-Jolla-Red-Tide.780.jpg)


1. Analizamos os recursos dos que dispoñemos e o problema.

Precisaremos da información que nos achega Intecmar no seguinte enlace ([aquí](http://sig.intecmar.org/EstadoZonas/Default.aspx?tmapa=3)).

1. Buscamos información.

Que son e a que se deben as mareas vermellas?

Na aplicación distínguense catro plans de actuación: A, B, C e D



Tamén distinguen tres tipos de toxinas:

* ASP ou [toxina amnésica](https://gl.wikipedia.org/wiki/Toxina_amn%C3%A9sica_dos_moluscos) dos moluscos
* Lipofílica
* PSP ou [toxina paralizante](https://gl.wikipedia.org/wiki/Toxina_paralizante_dos_moluscos) dos moluscos

O recurso proporcionado por Intecmar resulta moi fácil de empregar pero é importante familiarizarnos con el antes de empezar

1. Propoñemos unha hipótese de traballo.

A nosa hipótese de traballo é que unha toxina afecta ao mesmo tempo ás rías próximas (situadas a menos de cincuenta quilómetros de distancia por mar).

1. Realizamos un deseño de investigación.

Empregando a páxina de Intecmar, e como mínimo durante un mes, faremos un seguimento semanal do estado dun mínimo de dúas rías diferentes. No caso de que as rías estean pechadas anotaremos que toxina provocou o peche.

1. Resultados da nosa investigación.

Analizaremos os resultados de peches e toxinas e compararemos os datos para confirmar ou non a nosa hipótese de traballo.

1. Redactamos un artigo co traballo realizado. (tes máis información no apartado do método experimental)
2. Expoñemos en clase o traballo de investigación.

Este deseño do proxecto de investigación non é máis que unha proposta.

Na túa man está modificalo para facelo o teu proxecto.